open-index/open-wikipedia-markdown huggingface dataset:
Montfaucon-en-Velay

**Montfaucon-en-Velay** on kunta Ranskassa Haute-Loiren departementissa Auvergne-Rhône-Alpesin alueella. Se sijaitsee noin 18 kilometriä Yssingeaux’n kaupungista itään.

Montfaucon on keskiaikainen kaupunki, joka linnoitettiin muureilla 1200-luvulla.  Kaupungista tuli tuolloin Velayn historiallisen alueen toiseksi tärkein keskus Le Puy-en-Velayn jälkeen, ja sinne perustettiin alueen toinen hallinnollinen, taloudellinen ja oikeudellinen istuin; bailliage. Kaupungilla oli tämä oikeus vuoteen 1696 saakka.

Kunnan keskustassa oleva Notre-Damen kappeli on rakennettu 1500-luvulla. Nykyisen muotonsa se sai 1800- ja 1900-lukujen kunnostustöissä. Kappelin sisällä on nähtävissä flaamilaisen taidemaalari Abel Grimmerin 1500-luvulla maalaamat teokset. Maalauksia on kaksitoista, ja ne kuvaavat uskonnollisten teemojen lisäksi 1500-luvun flaamilaista elämää vuoden kahdentoista kuukauden aikana. Taulut varastettiin kesäkuussa 1995, mutta ne onnistuttiin saamaan takaisin vielä saman vuoden aikana. 


Tiedosto:Montfaucon-en-Velay (Haute-Loire, Fr) Chapelle Notre-Dame.JPG|Notre-Damen kappeli.
Tiedosto:Montfaucon (Haute-Loire, Fr) Grimmer (1592) Les 12 mois, mai.JPG|Abel Grimmerin maalaus Notre-Damen kappelissa.


## Lähteet

## Aiheesta muualla
Egressiivi

**Egressiivi** (lat. *egressus* ’(liikkeelle) lähtö’) on paikallissijoihin kuuluva sijamuoto, joka ilmaisee tekemisen tai toiminnan (epämääräistä) alkupistettä tai suuntaa, josta liike lähtee.

Termiä *egressiivi* on luultavasti ensimmäisen kerran käyttänyt viron kielen sijojen kuvauksessaan Friedrich Heller vuonna 1822. Nykyään egressiiviksi nimitettyjä sijoja tunnetaan vain harvojen kielten kieliopeista.

## Egressiivi vepsässä
Vepsän kielessä egressiivi kuuluu nuoriin, postpositioista syntyneisiin paikallissijoihin ja muodostaa uuden paikallissijasarjan yhdessä olosija approksimatiivin ja tulosija propinkvatiivin kanssa. Kaikkiin näihin kolmeen sisältyy suomen *luo-*postpositiovartalon vastine, egressiiviin samoin kuin muihin erosijoihin myös alkuperäinen postpositio *päi.* Egressiivi esiintyy useimmiten liikeverbejä määrittävän adverbiaalin sijana: *tsar ii käskend lähtta kuume nedalid *'tütrennoupäi*** ’tsaari kielsi lähtemästä kolmeen viikkoon '''tyttären luota'''’, ''hö basit’he, mit’ uitta '''mamšilonpää*** ’he keskustelivat, miten paeta **akan luota**’.

## Egressiivi permiläisissä kielissä
Permiläisissä kielissä (komi ja udmurtti) egressiivi ilmaisee liikkeen lähtökohtaa tai lähtöpistettä ajassa, ja sen vastinparina on päätepistettä ilmaiseva terminatiivi. Egressiivin pääte on komissa *-śań* (esim. *lokta *'vörśań*** ’tulen '''metsästä päin'''’, ***gožömśań** vit'ćysá sijös'' ’olen **kesästä asti** odottanut häntä’), udmurtissa ''-(y)śen'' (esim. ***Iževskyśen*' pojezden mynimy* ’*'Iževskistä** menimme junalla’). Komissa egressiivi ([[Ablatiivi|ablatiivin]] ohella) toimii myös [[Datiivi|datiivin]] vastinparina ilmaisemassa antajaa tai lähettäjää: ***Vańaśań*' menym vois piśmö* ’*'Vanjalta''' tuli minulle kirje’.

## Lähteet
Al-Quds Al-Arabi

**Al-Quds Al-Arabi** () on maanpaossa elävien palestiinalaisten vuonna 1989 perustama sanomalehti, joka on perinteisesti ollut linjaltaan arabinationalistinen. Sen toimitus sijaitsee Lontoossa. Vuodesta 2013 lehti on ollut Qatarin rahoittama.
## Lähteet

## Aiheesta muualla
* Lehden verkkosivut
Libertatea

**Libertatea** (rom. ’vapaus’) on romanialainen vuonna 1989 perustettu sanomalehti. Se ilmestyy päivittäin ja on linjaltaan sitoutumaton.
## Lähteet

## Aiheesta muualla
* Lehden verkkosivut
Theognis

**Theognis** () voi viitata seuraaviin antiikin kreikkalaisiin henkilöihin:

* Theognis Megaralainen (500-luku eaa.), elegiarunoilija; tunnetuin samannimisistä
* Theognis (400-luku eaa.), tragediakirjailija
* Theognis, kirjailija
* Theognis Nikaialainen (300-luku), piispa
I Shalt Become

**I Shalt Become** on S. Hollimanin vuonna 1995 perustama yhdysvaltalainen black metal -yhtye, joka alkoi sooloprojektina. S. Holliman äänitti projektin kaksi ensimmäistä julkaisua, *Wanderings* (1998) ja *In the Falling snow* (1999), ennen projektin lopettamista. Jälkimmäinen albumi julkaistiin bootleg-versiona käyttäen nimeä Birkenau, vuonna 1999. Yhtyeen sanoitukset käsittelevät aiheita kuten lohduttomuutta ja tyhjyyttä.

## Jäsenet
* S. Holliman – laulu, kitara, basso (1995–nykyhetki)
* A. J. Scherer – rummut (2010–nykyhetki)

## Diskografia

### Albumit
* Wanderings (1998)
* Wanderings (uudelleenjulkaisu, 2006)
* In the falling Snow (2008)
* Requiem (2008)
* The Pendle Witch Trials (2009)
* Poison (2010)
* Louisiana Voodoo (2013)

## Lähteet
Erikavision

**Erikavision** on suomalaislaulaja Erika Vikmanin 16. toukokuuta 2025 julkaistu EP-levy. Sillä on hänen aiemmin julkaistuja kappaleitaan sekä uusi levytys ”Syntisten Hard Rock Hallelujah”. EP julkaistiin ainoastaan fyysisesti CD-levynä ja vinyylilevynä.

EP nousi Suomen albumilistalla sijalle 18 ja fyysisten albumien listalla ykköseksi.

## Kappaleet

# Ich komme
# Ich komme (Roos+Berg Remix)
# Syntisten Hard Rock Hallelujah
# Cicciolina
# Syntisten pöytä
# Myynnissä

## Lähteet
Thales (täsmennyssivu)

**Thales** voi viitata seuraaviin:

* Thales Miletoslainen (n. 636–546 eaa.), esisokraattinen filosofi, matemaatikko ja tähtitieteilijä; tunnetuin samannimisistä
* Thaletas eli Thales Kreetalainen (600-luku eaa.), muusikko ja lyyrinen runoilija
* Thales Group, ranskalainen yhtiö
** Thales Alenia Space, ranskalais-italainen yhtiö
* Thales LMM, ohjus
* 6001 Thales, pikkuplaneetta.
Aldetrude

**Aldetrude** (tunnetaan myös nimillä Adeltrudis, Aldetrudis, Adeltrude, Madeltrude) oli 600-luvulla elänyt frankkilainen neitsyt ja Maubeugen luostarin abbedissa, jota pidetään pyhimyksenä.

Aldetrude oli pyhän Vincent Madelgaruksen ja pyhän Waldetruden tytär, pyhän Madalbertan, Landricin ja Dentelinuksen sisar, pyhän Aldegonden sisarentytär sekä pyhän Walbertin ja pyhän Bertillan lapsenlapsi.

Aldetrude kasvoi Maubeugessa pyhän Aldegunden, äitinsä sisaren, perustamassa luostarissa, jossa hän sai sekä maallista että uskonnollista kasvatusta. Jo varhain hän osoitti poikkeuksellista hartautta ja halua omistaa elämänsä Kristukselle. Hän rakasti erityisesti evankeliumin vertauksia viisaista ja tyhmistä neitsyistä ja vietti aikaansa rukouksessa, valvomisessa ja almuja jakaen.

Hänen elämäänsä liittyy useita ihmeitä ja näkyjä. Eräässä kertomuksessa Aldetrude keräsi alttarikynttilöiden vahatähteitä sulatettavaksi, mutta vahan syttyessä tuleen hän nosti tulikuuman padan käsin ilman vammoja. Toisessa näyssä apostoli Pietari ilmestyi ja lupasi suojella häntä ja hänen luostarisisariaan. Erään nunnan näyssä Aldetruden huulilla nähtiin mehiläiskenno, mikä symboloi hengellistä makeutta ja viisauden lahjaa.

Aldetrude valittiin Maubeugen luostarin johtoon pyhän Aldegonden kuoleman jälkeen, ja hän johti yhteisöä 12 vuoden ajan hartaasti ja rakkaudella. Hän kuoli 25. helmikuuta, todennäköisesti vuonna 676. Häntä kunnioitetaan erityisesti hänen nöyryytensä, uskonsa ja luostarielämälle omistautumisensa vuoksi. Aldetrude julistettiin pyhimykseksi ennen virallisen kanonisointiprosessin kehittymistä. Irlantilainen hagiografi John Colgan väitti Aldetruden olleen isänsä puolelta iiriläistä sukua, ja siksi hänet lasketaan myös iirinkirkon pyhimysten joukkoon.

Joissakin kuvauksissa Aldetrude esitetään rottien ja hiirten kanssa, mutta tämä johtuu luultavasti sekaannuksesta pyhän Gertrud Nivellesiläisen kanssa. Hänen elämästään kertovat useat hagiografiset saagat, ja hänet muistetaan erityisesti pyhyydestään, perheensä hengellisestä perinnöstä ja luostarin johtamisesta.

## Lähteet
James Barry (kirurgi)

**James Barry** (syntyjään **Margaret Ann Bulkley**, 1789 Cork, Irlanti − 1865) oli lääketieteen pioneeri, joka esiintyi miehenä voidakseen toimia kirurgina. Hän oli ensimmäinen, joka onnistui suorittamaan keisarinleikkauksen, jossa sekä lapsi että äiti jäivät henkiin.

Barry toimi armeijan kirurgina muun muassa Karibian saarilla, Kanadassa ja Hyväntoivon Niemen siirtomaassa.

## Lähteet
Vain elämää (16. tuotantokausi)

**[[Vain elämää (televisiosarja)|Vain elämää]] -televisiosarjan 16. tuotantokausi** esitettiin syyskuusta 2025 alkaen Nelosella. Kauden artistit olivat Käärijä, Lauri Haav, Kuumaa-yhtyeen laulaja Johannes Brotherus, Egotrippi-yhtyeen laulaja Mikki Kauste, Pelle Miljoona, Viivi, Jonna Tervomaa ja Vesta. Kausi kuvattiin kesällä. Kaudella nähtiin myös kunniavieraat Remu Aaltonen, yhdeksännellä kaudella mukana ollut Pepe Willberg ja Marion Rung.  Aikataulusyistä kaikki kauden artistit eivät ole mukana kunniavieraiden päivinä, jolloin heitä tuuraa yhdennellätoista kaudella esiintyneet Mariska, Stig, Jannika B ja Herra Ylppö.

## Jaksot
}
|-
! 2
| 12. syyskuuta 2025
| 447&nbsp;000
| Käärijä
| 
|-
! 3
| 19. syyskuuta 2025
| 396&nbsp;000
| Jonna Tervomaa
| 
|-
! 4
| 26. syyskuuta 2025
| 345&nbsp;000
| Pelle Miljoona
| 
|-
! 5
| 3. lokakuuta 2025
| 329&nbsp;000
| Viivi
| 
|-
! 6
| 10. lokakuuta 2025
| 296&nbsp;000
| Lauri Haav
| 
|-
! 7
| 17. lokakuuta 2025
| 323&nbsp;000
| Mikki Kauste
|
|-
! 8
| 24. lokakuuta 2025
| 320&nbsp;000
| Vesta
| 
|-
! 9
| 31. lokakuuta 2025
| 368&nbsp;000
| Johannes Brotherus
| 
|-
! 10
| 7. marraskuuta 2025
| 293&nbsp;000
| Kunniavieras Remu Aaltonen
| 
|-
! 11
| 14. marraskuuta 2025
| 248&nbsp;000
| Kunniavieras Pepe Willberg
| 
|-
! 12
| 21. marraskuuta 2025
| 263&nbsp;000
| Kunniavieras Marion Rung
| 
|-
! 13
| 28. marraskuuta 2025
| 212 000
| Mieli Ry:n erikoisjakso
| 
|-
! 14
| 5. joulukuuta 2025
| 122 000
|rowspan=2| Kooste kauden kappaleista
|rowspan=2| Kaikki artistipäivien kappaleet
|-
! 15
| 12. joulukuuta 2025
| 93 000
|-
! 16
| 19. joulukuuta 2025
| 
| Joulusikermä
| 
|}
## Huomautukset

## Lähteet
Linda Andre

**Linda Andre** (20. joulukuuta 1959 – 2. syyskuuta 2023 New York) oli yhdysvaltalainen psykiatriaan kriittisesti suhtautunutta liikettä edustanut aktivisti ja kirjailija.

Andre määrättiin vuonna 1984 sähköhoitoon. Hän koki pysyviä haittoja muistinsa ja kognitionsa heikentyessä. Andre aloitti pian toiminnan Project Release -nimisessä ryhmässä. Hän hyväksyi informoituun suostumukseen perustuvan sähköhoidon ja ajoi Yhdysvaltain elintarvike- ja lääkeviraston saattamista vastuuseen epäonnistumisesta sähköhoitolaitteiden asianmukaisessa sääntelyssä. Andre pääsi Committee for Truth in Psychiatry -järjestön johtajaksi Marilyn Ricen kuoltua vuonna 1992. Andrea haastattelivat muiden muassa *[[20/20 (uutisohjelma)|20/20]]*, *[[The New York Times]]* ja *[[The Washington Post]]*.

Andre julkaisi vuonna 2009 teoksen *Doctors of Deception: What They Don’t Want You to Know About Shock Treatment*. Sen kustansi Rutgers University Press. Kirja oli ehdolla Investigative Reporters and Editors -palkinnon saajaksi. Andre teki itsemurhan Manhattan Psychiatric Centerissä. Hän oli ollut ennen kuolemaansa pitkään sairaalahoidossa. Andre haudattiin Forest Green Park Cemeteryyn New Jerseyn Morganvilleen.

## Lähteet
Saraguro

**Saraguro** on kaupunki Ecuadorin Lojan maakunnassa. Kaupunki on saanut alkunsa Inkavaltakunnan aikaisena majatalona (*[[tambo]]*). Paikalliset alkuperäisasukkaat tunnetaan saraguroina.

## Maantiede

Saraguro sijaitsee Ecuadorin Lojan maakunnassa. Kaupunki on Lojan maakunnan Saraguron kantonin hallinnollinen keskus. Alue on Andien ylänköä.

## Historia
Saraguro on muodostunut paikkakuntana kun alue liitettiin Inkavaltakuntaan 1400-luvun loppupuoliskolla. Saraguro oli alkujaan *[[tambo]]* eli majatalo tiellä Cuencan ja Lojan välillä. Paikalliset polveutuivat Inkavaltakunnan pakkosiirtämistä asukkaista Boliviasta, sekä paikallisista cañareista ja paltoista. Eurooppalainen siirtomaavalta saapui 1530-luvulla, mutta Saragurossa paikallishallinto pysyi pitkälti alkuperäoisasukkaiden käsissä. Espanjalaiset hacienda- ja encomienda-järjestelmät eivät yleistyneet muun Etelä-Amerikan tapaan siirtomaakaudella. 

1940-luvulla valmistui Pan-Amerikan valtatie, jonka rakentaminen johti esimerkiksi perinteisen alkuperäiskansojen päätäntävallan heikkenemiseen. Toisaalta 1980-luvulla kaupunkiin rakennettiin myös sähköverkko ja vesijärjestelmä. nykyinen Saraguro on oman alueensa hallinnollinen, taloudellinen ja uskonnollinen keskus.

## Väestö
Paikalliset alkuperäisasukkaat ovat saraguaroja. Heitä asuu etenkin kaupungin keskustaa ympäröivissä *barrioissa* eli kaupunginosissa. Itse keskustassa on asunut espanjalaisia ja mestitsejä (*blancos*).

## Lähteet
Caritas in veritate

**Caritas in Veritate** (*Rakkaus totuudessa*) on paavi Benedictus XVI:n kolmas ensyklika eli paavin kiertokirje, jossa hän tarkastelee katolisen kirkon yhteiskuntaopetusta rakkauden ja totuuden näkökulmasta. Kirjoitus korostaa, että aidon inhimillisen kehityksen perusta on rakkaus totuudessa.

Benedictus XVI painottaa, että rakkaus on kirkon yhteiskuntaopetuksen ydin. Kaikki vastuut ja velvoitteet, jotka tästä opetuksesta seuraavat, kumpuavat rakkaudesta. Jeesuksen elämä, kuolema ja ylösnousemus todistavat rakkaudesta totuudessa, joka toimii aidon kehityksen liikkeellepanevana voimana.

Kiertokirjeen mukaan rakkaus (*caritas*) on Jumalasta lähtöisin oleva voima, joka rohkaisee ihmisiä toimimaan oikeudenmukaisuuden ja rauhan puolesta. Jokainen ihminen löytää todellisen hyvänsä noudattamalla Jumalan hänelle tarkoittamaa suunnitelmaa. Tämän suunnitelman kautta hän löytää myös oman totuutensa ja tulee vapaaksi. Totuuden (*veritas*) puolustaminen, sen ilmaiseminen nöyrästi ja vakaasti sekä siitä todistaminen käytännössä ovat vaativia, mutta välttämättömiä rakkauden muotoja. Rakkaus ”iloitsee yhdessä totuuden kanssa” (). Ihmisen kaipuu rakkauteen ja totuuteen on Jumalan istuttama kutsumus. Kristus puhdistaa ja vapauttaa tämän kaipuun inhimillisen vajavuuden rajoituksista. Hänessä Jumalan rakkauden suunnitelma tulee näkyväksi, ja *Caritas in Veritate* saa kasvot. Kristus itse on Totuus (), ja hän kutsuu meitä rakastamaan toisiamme hänen totuutensa mukaisesti.

## Katso myös
*Deus caritas est
*Spe salvi

## Lähteet

## Aiheesta muualla
* Caritas in veritate
Ala-Malmin peruskoulu

**Ala-Malmin peruskoulu** on Osmo Siparin suunnittelema suojeltu entinen koulurakennus Helsingin Ala-Malmilla, osoitteessa Vanha Helsingintie 5.

Parin sadan metrin mittainen matala betonirakennusten ryhmä valmistui vuonna 1965 Ala-Malmin kansakoulun ja kansalaiskoulun käyttöön ja tarjosi tuolloin tilat myös Helsingin kaupunginkirjaston Malmin sivukirjastolle (320 m2), hammasklinikalle ja koululääkärin vastaanotolle.

Kun Helsingissä siirryttiin peruskouluun vuonna 1977 muuttui koulu Ala-Malmin ala- ja yläasteeksi. Vuosina 1978–1981 käytettiin nimiä Longinojan ala-asteen koulu ja Ala-Malmin yläasteen koulu. Ala-Malmin yläasteelle otettiin oppilaita Ala- ja Ylä-Malmin lisäksi myös Pihlajamäestä, Puistolasta, Pukinmäestä ja Tapanilasta, samoin kuin rakennuksessa sitä ennen toimineeseen Ala-Malmin kansalaiskouluun.

Koulun toiminta lakkasi kevääseen 2012, ja sen korvasi lähellä sijaitseva Hietakummun ala-aste, jonka rakennus oli alun perin Malmin kaupallinen keskikoulu 1959–1965 ja sitten kauppaopisto ja Malmin yhteiskoulu 1965–1977. Vuodesta 2013 Ala-Malmin koulun tiloissa toimi Stadin ammatti- ja aikuisopisto. Syksyn 2019 ajan koulu toimi Vartiokylän ala-asteen väistötilana.

2020-luvun alkuvuosina rakennuksen tiloissa järjestettiin koronaviruspandemiaan liittyviä joukkorokotuksia. Sen jälkeen tilat ovat olleet enimmäkseen tyhjillään. Maaliskuussa 2025 kerrottiin suunnitelmista kunnostaa ja uudistaa rakennus noin 700 oppilaan peruskoulun ja 250 lapsen päiväkodin käyttöön. Tämän arvellaan tarkoittavan joidenkin osien purkamista ja korvaamista uudisrakennuksilla, muun muassa liikuntatiloilla.

## Lähteet

## Kirjallisuutta
*Ahlsved, Maaret & Aarniovuori, Pirjo  & Ekdahl, Tuula: *Ala-Malmin peruskoulu 1965–2005*. Helsinki: Ala-Malmin peruskoulu, 2006.
P-tolyyliasetaldehydi

**p-tolyyliasetaldehydi** (C9H10O) eli **4-metyylifenyyliasetaldehydi** on aldehydeihin kuuluva aromaattinen orgaaninen yhdiste. Yhdistettä voidaan käyttää muun muassa ainesosana hajusteissa. Luonnossa p-tolyyliasetaldehydiä esiintyy muun muassa maississa.

## Ominaisuudet, valmistus ja käyttö
Huoneenlämpötilassa p-tolyyliasetaldehydi on väritöntä nestettä, jonka haju on kukkaismainen tai karvasmantelia muistuttava. Yhdiste liukenee useisiin orgaanisiin liuottimiin, kuten etanoliin, dietyylieetteriin ja kloroformiin.

p-tolyyliasetaldehydiä valmistetaan p-tolualdehydin ja klooriasetaattien välisellä Darzens-kondensaatiolla. Reaktiossa muodostuva epoksiesteri hydrolysoidaan ja dekarboksyloidaan p-tolyyliasetaldehydiksi. Toinen tapa on vinyylitolueenin hapetus.

p-tolyyliasetaldehydiä käytetään muun muassa saippuoiden ja muiden kosmetiikkatuotteiden hajustamiseen. Ainetta käytetään myös maatalouskemikaalien ja lääkeaineiden valmistamiseen.

## Lähteet
Knockout

**Knockout** (tai Knock out) voi tarkoittaa seuraavia asioita:
* Englantia ja tarkoittaa tyrmäystä
* Knockout - Tungevaagin musiikkikappale
* Knockout – täydellinen tyrmäys
* Knockout game
* Knock out - Viktor Janssonin veistos
* Knock Out - Transformers-robotti
Tupsumesipuu

**Tupsumesipuu** (*Melianthus comosus*) on mesipuiden (*Melianthus*) sukuun kuuluva kasvilaji.

Tupsumesipuu on monivuotinen ja ainavihanta pensas, joka voi kasvaa 70–240 cm korkeaksi. Kaikista kasvin osista tulee rikottaessa vahva ja epämiellyttävä haju.

Tupsumesipuu kasvaa luontaisena eteläisessä Afrikassa Namibian, Etelä-Afrikan ja Lesothon alueilla. Laji on kasvualueillaan yleinen ja laajalle levinnyt.

Etelä-Afrikassa tupsumesipuuta käytetään lääkekasvina perinteisessä lääkinnässä ja sitä myydään paikallisilla toreilla. Lajin on uskottu olevan myrkyllinen, joten sitä on käytetty lääkinnässä vain ulkoisesti. Lajin juurista tai lehdistä valmistettua rohdosta on käytetty muun muassa käärmeenpuremien hoitoon.

## Lähteet
* Useful Tropical Plants: ''Melianthus comosus'' 
### Viitteet

## Aiheesta muualla
* JSTOR Global Plants: ''Melianthus comosus'' 
* UniProt: Taxonomy – ''Melianthus comosus'' 
* Global Biodiversity Information Facility (GBIF): ''Melianthus comosus''
Helge Wulff

**Helge Bertil Wulff** (9. lokakuuta 1903 Malmö, Ruotsi – 21. toukokuuta 1986 Helsingborg, Ruotsi) oli ruotsalainen lääkäri ja kirurgian professori.

Wulff valmistui ylioppilaaksi vuonna 1921 ja suoritti lääketieteen opintonsa Lundin yliopistossa. Hän valmistui lääketieteen kandidaatiksi vuonna 1925, lisensiaatiksi 1930 ja väitteli lääketieteen tohtoriksi vuonna 1937. Vuonna 1949 hänestä tuli kirurgian professori Lundin yliopistossa. Hän työskenteli uransa aikana useissa vaativissa tehtävissä, muun muassa apulais- ja ylilääkärinä sekä Lundissa että Malmössä, ja toimi ylilääkärinä myös Skandinaavisessa syöpäkeskuksessa.

Wulff osallistui aktiivisesti lääketieteelliseen koulutukseen ja hallintoon. Hän johti lääkärikoulutuskomiteaa ja toimi jäsenenä lääketieteellisen tutkimusneuvoston ja ulkomaanasiain neuvoston elimissä. Hän oli asiantuntijana lääkärikoulutuksen kehittämisessä ja osallistui tutkimusrahastojen toimintaan. Lisäksi hän toimi Ruotsin kirurgiyhdistyksen sihteerinä ja puheenjohtajana sekä vaikutti WHO:n asiantuntijana Indonesiassa vuonna 1953. Hän vieraili myös Yhdysvalloissa ja luennoi muun muassa Tuftsin ja Coloradon yliopistoissa. Wulff oli aktiivinen kansainvälisessä liikennelääketieteellisessä yhdistyksessä ja teki useita opinto- ja luentomatkoja Eurooppaan, Aasiaan ja Amerikkaan.

Wulff hallitsi useita kieliä ja kuului lukuisiin tieteellisiin seuroihin ja järjestöihin. Vapaa-ajallaan hän harrasti tennistä, golfia ja purjehdusta. Nuoruudessaan hän osallistui myös yleisurheiluun, erityisesti pikajuoksuun ja korkeushyppyyn. Wulff kirjoitti useita julkaisuja kirurgian, radiologian ja patologian aloilta.

Wulff avioitui Anna Lisa Sundströmin kanssa vuonna 1931, ja perheeseen syntyi viisi lasta.

## Lähteet
Dignitatis humanae

**Dignitatis Humanae** on Vatikaanin toisen kirkolliskokouksen julistus uskonnonvapaudesta, jonka paavi Paavali VI antoi 7. joulukuuta 1965.

Julistus käsittelee kysymystä siitä, mitä vapaus ja totuus merkitsevät ja miten ne liittyvät kirkon ja valtion suhteeseen. Siinä korostetaan, että uskonnonvapaus ei tarkoita vain oikeutta olla joutumatta toimimaan omaatuntoaan vastaan, vaan myös oikeutta etsiä uskonnollista totuutta ja elää sen mukaisesti.

Julistuksen mukaan ihmisellä on luontainen oikeus etsiä vastauksia elämän perimmäisiin kysymyksiin ja muodostaa vakaumus vapaasti ilman ulkoista pakkoa. Julistus muistuttaa, että valtio ei ole kaiken yläpuolella oleva voima, joka voi pakottaa kansalaisia uskomaan tai toimimaan tietyllä tavalla. Uskonnonvapaus ei ole vain yksilön oikeus harjoittaa uskontoaan yksityisesti, vaan se sisältää myös oikeuden toimia uskonnon mukaisesti julkisesti – perheessä, yhteisöissä ja instituutioissa. Näin ollen esimerkiksi uskonnollisilla kouluilla, sairaaloilla ja hyväntekeväisyysjärjestöillä on oikeus toteuttaa tehtäväänsä uskonnollisen vakaumuksensa pohjalta.

Julistus tuo esiin myös uskonnonvapauden yhteisöllisen ulottuvuuden: ihmiset ovat sosiaalisia olentoja, ja siksi myös yhteisöillä tulee olla vapaus elää todeksi uskonnollisia vakaumuksiaan. Uskonnonvapaus nähdään erottamattomana osana ihmisarvoa, koska ihmiselle on ominaista kyky käyttää järkeään ja vastata totuuteen. Vapaus kysyä, kuunnella ja etsiä vastauksia on olennainen osa ihmisyyttä. Tämän vuoksi uskonnonvapaus on paitsi yhteiskunnallisen oikeudenmukaisuuden kulmakivi myös keskeinen ihmisoikeus.

## Lähteet

## Aiheesta muualla
* Dignitatis humanae (''suomeksi'') *katolinen.fi*
* Dignitatis humanae (''englanniksi'') *vatican.va*
FA Cupin loppuottelu 2022

**FA Cupin loppuottelu 2022** (sponsorisyistä johtuen myös **Emirates FA Cup**) oli maailman vanhimman jalkapalloturnauksen, FA Cupin 141. loppuottelu. Ottelussa kohtasivat Liverpool ja Chelsea. Varsinainen peliaika päättyi 0-0 ja Liverpool voitti rangaistuspotkukilpailun 6-5 ja saavutti seurahistoriansa 8. FA Cupin.

FA Cupin voittaja saa normaalisti paikan Eurooppa-liigaan. Vaikka Liverpool voitti ottelun, se oli jo varmistanut paikkansa Mestarien liigassa sijoituttuaan Valioliigassa toiseksi. Täten Eurooppa-liigan paikka siirtyi Valioliigassa seuraavaksi korkeimmalle sijoittuneelle joukkueelle, joka ei ollut vielä varmistanut paikkaa eurooppalaisissa kilpailuissa. Täten Manchester United sai tämän paikan.

## Tie loppuotteluun

## Ottelu

Ottelu alkoi kello 18:45 Wembley Stadiumilla, Lontoossa. Katsojia oli noin 84 897. Ottelun tuomarina toimi englantilainen Craig Pawson. Varsinainen peliaika päättyi 0-0, jonka jälkeen siirryttiin jatkoajalle. Lopulta ottelun voittaja ratkesi rangaistuspotkukilpailussa, jonka Liverpool voitti 6-5. Ratkaisevan rangaistuspotkun laukoi Kostas Tsimikas.

## Lähteet
Bělčice

**Bělčice**  on kaupunki Etelä-Böömin läänissä Tšekissä. Se sijaitsee Strakonicen piirikunnan pohjoisosassa. Vuonna 2017 kaupungissa asui 1007 henkilöä.

## Maantiede
Bělčice on jaettu seitsemään kaupunginosaan: Bělčice, Hostišovice, Podruhlí, Tisov, Újezdec, Záhrobí ja Závišín.

## Historia
Bělčicestä löytyneen hautapaikan perusteella sen alueella on ollut luultavasti asutuskeskus jo 700- ja 800-luvuilla. Ensimmäinen suora maininta kylästä on vuodelta 1245, kun asiakirjassa mainitaan Petr Bělčiceläinen niminen henkilö. Silloisen kylän tarkkaa sijaintia ei tiedetä, mutta se on luultavasti ollut nykyisen kirkon kohdalla. Sen laidalla sijaitsi linna, jossa asuivat aikalliset aateliset aina 1500-luvun alkuun asti jolloin se tuhoutui. Linnaa ympäröineet vallit ovat säilyneet nykypäivään saakka. Sen kaksimetriset muurit käytettiin kylän uudelleenrakennukseen vuoden 1848 tulipalon jälkeen.

Bělčice sai markkinakaupungin (*Městečko*) oikeudet ensimmäistä kertaa vuonna 1484, mutta ne poistuivat joskus ennen 1550-lukua. Keisari Ferdinand I palautti Bělčicen oikeudet vuonna 1549, ja myönsi sille oikeuden käyttää sinettiä sekä vaakunaa. Kaupungin koulu on toiminut ainakin vuodesta 1672, ja sen nykyinen koulurakennus on vuodelta 1823. Bělčice sai täydet kaupunkioikeudet jälleen vuonna 1899.

Vuonna 1911 perustettu graniitinlouhintaa harjoittanut yritys työllisti 190 ihmistä aikana juuri ennen ensimmäistä maailmansotaa. Sodassa kuoli 35 bělčiceläistä sotilasta. Rauhan solmimisen jälkeen *rohlíčky* nimellä kulkeneita perunoita myytiin ympäri Tšekkoslovakiaa. Toisessa maailmansodassa kuoli useita kaupunkilaisia ja juutalaisperheitä kuljetettiin keskitysleireille tuhottaviksi.

## Liikenne
Strakonicesta Březniceen kulkeva rautatie pysähtyy Bělčicen keskustan laidalla. Rautatieasema avattiin kesäkuussa 1899.

## Galleria

Tiedosto:Belcice ST-2008-05-04-KostelZNamesti.JPG|Bělčicen Pietarin ja Paavalin kirkko
Tiedosto:Bělčice, Hostišovice, house No 11.jpg|Taloja Hostišovicen kylässä.
Tiedosto:Ujezdec-2012-05-26-KostelOdSeverovychodu.JPG|Újezdecin kylän kirkko.


## Lähteet

## Aiheesta muualla
Jossain on valo joka ei sammu

**Jossain on valo joka ei sammu** on Lauri-Matti Parppein ohjaama ja käsikirjoittama suomalainen musiikkidraamaelokuva vuodelta 2025. Elokuvassa ammattihuilisti Pauli palaa romahduksen jälkeen takaisin lapsuudenkotiinsa Raumalle. Siellä hän kohtaa entisen koulutoverinsa Iiriksen, joka houkuttelee Paulin mukaan luomaan erikoislaatuista musiikkia – sellaista, jota kukaan ei ollut osannut kaivata.

Elokuva sai kansainvälisen ensiesityksen Cannesin elokuvajuhlien ACID-sivusarjassa toukokuussa 2025. Suomessa se tuli ensi-iltaan syyskuussa 2025 B-Plan Distributionin levittämämä. 

*Jossain on valo joka ei sammu* oli Jussi-gaalan 2026 eniten ehdokkuuksia kerännyt elokuva kymmenellä ehdokkuudellaan. Se myös menestyi illassa erinomaisesti voittaen peräti seitsemän Jussia: parhaan elokuvan, ohjauksen, käsikirjoituksen, musiikin, pääosan, vuoden läpimurtoroolin sekä parhaan äänisuunnittelun.

## Vastaanotto
*  *[[Kulttuuritoimitus]]*, Eija Niskanen
*  *[[Visiiri (lehti)|Visiiri]]*, Saara Nenonen
*  *[[Karjalainen (sanomalehti)|Karjalainen]], Jussi Virratvuori
*  [[Satakunnan Kansa|*Satakunnan Kansa*]], Kimmo Ahonen
*  [[Helsingin Sanomat|*Helsingin Sanomat*]], Pekka Torvinen
*  [[Episodi (lehti)|*Episodi*]], Viktoria Murskaja
*  [[Turun Sanomat|*Turun Sanomat*]], Päivi Valotie
*  [[Film-O-Holic.com|*Film-o-holic'']], Reko Latvanen
## Lähteet
Nydvind

**Nydvind** on ranskalainen metallimusiikin yhtye, joka on perustettu vuonna 2000.

Yhtyeen ensimmäinen albumi *Eternal Winter Domain* julkaistiin vuonna 2003 Sacral Productionsin kautta, ja uudelleen vuonna 2006 Adipocere Recordsin kautta. 

## Diskografia
; Studioalbumit
* 
* 
* 
* 

## Lähteet

## Aiheesta muualla
* 
*
Malmin peruskoulu

**Malmin peruskoulu** on Helsingin Ylä-Malmilla toimiva peruskoulu, jossa on vuosiluokat 1–9. Se toimii Kirkonkyläntien molemmin puolin kolmessa lähekkäisessä osoitteessa. Talvelassa (Talvelantie 1) toimivat vuosiluokat 5–9, Pohjolassa (Kirkonkyläntie 17) ja Kesälässä (Silkokuja 7) vuosiluokat 1–4. Syksyllä 2024 koulussa oli kaikkiaan 757 oppilasta.

Koulun tiloja tullaan 2020-luvun loppupuolella keskittämään Kirkonkyläntie 17:ään rakennettavaan uuteen kampuskokonaisuuteen, jossa nykyinen 1920-luvulta peräisin oleva koulurakennus perusparannetaan ja sen yhteyteen rakennetaan laajennus. Hankkeen valmistuttua rakennuksessa toimisivat Malmin peruskoulun lisäksi päiväkodit Takatasku (nyt osoitteessa Takaniitynpolku 1) ja Ylä-Malmi (nyt Notkotie 12). Hanke mahdollistaa Talventie 1 tontin vapauttamisen Malmin uuden sairaalan laajennukseen. Rakennushankkeen on tarkoitus valmistua alkuvuonna 2028.

## Lähteet
Maarit Koponen

**Maarit Koponen** (s. 1978 Vantaa) on suomalainen kielitieteilijä ja käännöstieteen professori Itä-Suomen yliopistossa. Koponen on tutkinut konekääntämisen laatua ja käytettävyyttä kääntäjien ja muiden käyttäjien näkökulmasta.

Koulutukseltaan hän on filosofian tohtori kieliteknologiasta.

## Ura
Koponen väitteli keväällä 2016 Helsingin yliopistosta. Valmistumisensa jälkeen hän työskenteli Turun yliopistossa yliopistonlehtorina englannin oppiaineessa vuoteen 2019 asti. Vuosina 2019–2020 hän työskenteli EU:n Horizon-projektin MeMAD-hankkeessa Helsingin yliopiston Digitaalisten ihmistieteiden osastolla. Itä-Suomen yliopiston käännöstieteen professorina hän aloitti tammikuussa 2021.

Koponen on toiminut myös ”Kertova teksti, kääntäjä ja kone” -hankkeessa ja monitieteisessä DECA-konsortiossa. DECA eli *Demokratian episteeminen toimintakyky algoritmien aikakaudella* tutkii muun mussa tiedon käyttöä ja tuottamista ja siihen liittyviä ongelmia yksilön ja yhteiskunnan kannalta. 

## Julkaisuja
*
*
*
*

## Lähteet
Saarijärvi (Lieksa, Laklajoen valuma-alue)

**Saarijärvi** on Suomen ja Venäjän välisellä rajavyöhykkeellä sijaitseva korpijärvi Lieksassa Pohjois-Karjalassa. Sen pinta-ala on 1,3 neliökilometriä. Etäisyys Joensuusta on 111 kilometriä pohjoiskoilliseen.

## Maantiede
Saarijärveä ympäröi osin suoalue. Ainoa nimetty lahti on länsiosan matala ja leveäsuinen Tikkalanlahti. Niemistä on nimetty itärannan Ollinniemi. Etäisyys kaakkoisrannalta luoteisrantaan on noin 2,4 kilometriä. Noin kuudesosa Saarijärvestä on vähintään kuusi metriä syvä. Syvin kohta, noin yhdeksän metriä, sijaitsee järven pohjoispuoliskolla.

Saarijärven saariluku on kaksi. Saarten yhteenlaskettu pinta-ala on noin 7,4 hehtaaria, josta yli seitsemän hehtaaria tulee järven keskiosassa sijaitsevan Eskelinsaaren osalle. Sen länsipuolella sijaitsee Kalkkusaari, jonka pinta-ala on alle aarin. Saarijärven länsipuolella kohoaa Tikkalanvaara, jonka laki on noin neljänneskilometrin korkeudessa merenpinnan yläpuolella.

Saarijärven tulouomista karttanimi on luoteesta laskevalla Kivipurolla. Saarijärven luusua sijaitsee järven eteläisimmässä kolkassa, josta alkaa etelään virtaava Saarijoki.

Saarijärven vesitilavuus on 3&nbsp;363&nbsp;000 kuutiometriä.

Saarijärvi (04.436.1.010) kuuluu Laklajoen valuma-alueeseen (04.436), joka on kolmannen jakovaiheen vesistö Vuoksen vesistössä (04). Toinen jakovaihe on Nurmijärven alue (04.43) ja ensimmäinen jakovaihe on Pielisen reitin valuma-alue (04.4). Saarijärvi on laajin Laklajoen valuma-alueen kahdeksastatoista järvestä.

## Lähteet
Pro Merito Melitensi -ritarikunta

**Pro Merito Melitensi -ritarikunta** () on Maltan ritarikunnan alainen ritarikunta. Kunnianosoituksella palkitaan henkilöitä, jotka ovat ansioituneet ritarikunnan tai katolisen kirkon hyväksi Maltan ritarikunnan suurmestarin päätöksellä. Saajan ei tarvitse olla katolilainen, ja siksi kunnianosoituksen saaneista ei tule virallisesti Maltan ritarikunnan jäseniä. Ylintä ketjuluokkaa myönnetään yleensä vain valtionpäämiehille. Ritarikunta on perustettu vuonna 1920.

Ritarikuntaan kuuluu myös kaksi kampanjamitalia, joita myönnetään Maltan ritarikunnan jäsenille tai vapaaehtoisille kiitoksena erityislaatuisesta vapaaehtoistyöstä. Vuonna 2020 perustettiin COVID-19 -kampanjamitali ja 2022 Ukrainan kampanjamitali.

Ritarikunnassa on kolme divisioonaa (papisto, siviilit ja sotilaat) ja sen luokat jakautuvat seuraavasti:

## Lähteet
Aulis Salovaara

**Aulis Olavi Salovaara** (22. helmikuuta 1928 – 2. heinäkuuta 2009) oli suomalainen näyttelijä sekä hallinto- ja toimitusjohtaja.

## Ura
Aulis Salovaaran vanhemmat olivat juustonhoitaja Niilo Salovaara ja Anni Salovaara. Kansakoulun jälkeen Salovaara suoritti mainoshoitajain kurssin myynti- ja mainoskoulussa ja sanomalehtialan kursseja. Hän kirjoitti niin ikään artikkeleita aikakauslehtiin.

Salovaara toimi kiinnitettynä näyttelijänä Mikkelin teatterissa 1947–1948 ja 1950–1952. Lisäksi hän vieraili Teatteri Jurkassa 1955–1957. Hänen roolejaan olivat muun muassa Timo (*Seitsemän veljestä*), Kalle Aaltonen, Jussi (*[[Pohjalaisia (näytelmä)|Pohjalaisia]]*), Engstrand (*[[Kummittelijoita]]*) ja Legros (*Olemmehan 20-vuotiaita*).

Salovaara toimi Tampereen Teatterin taloudenhoitajana 1957–1959, Helsingin Kansanteatterin myynti- ja mainospäällikkönä 1959–1965, Helsingin kaupunginteatterin tuotantopäällikkönä 1965–1970 ja samaisen teatterin hallinto- ja toimitusjohtajana vuodesta 1970.

Salovaara näytteli ruhtinaan roolin Sakari Jurkan ohjaamassa televisiotuotannossa *Mylläri ja kirkkoherra* (1962).

## Lähteet
*
*
*

### Viitteet
Ranilug

**Ranilug** (, ) on kylä ja kunta Kosovossa. Se sijaitsee Gjilanin piirissä. Vuoden 2024 väestönlaskennassa Ranilugin kunnan väkiluku oli 2&nbsp;481. Enemmistö kunnan asukkaista on serbejä.

## Väestö
Vuoden 2024 väestönlaskennan mukaan Kllokotissa asui 2&nbsp;481 ihmistä, joista 2&nbsp;349 oli serbejä, 129 albaaneja ja 1 bosniakki. 2 asukasta kuului muihin etnisiin ryhmiin.

## Huomautukset

## Lähteet
Elämä on juhla (elokuva)

**Elämä on juhla** on Ulla Heikkilän ohjaama ja käsikirjoittama suomalainen draamaelokuva vuodelta 2025. Elokuvan pääosissa ovat Pirjo Lonka, Aamu Milonoff, Jani Volanen, Bruno Baer ja Jussi Vatanen. Elokuva kertoo Eerolan perheen juhannuksen vietosta Nauvossa. Ihmissuhteita tutkivassa, huumorilla maustetussa draamassa koetaan rakkautta ja pettymyksiä, kun yötön yö huipentaa saaristojuhlan. Saaristojuhannuksen jälkeen mikään ei ole entisellään.

*Elämä on juhla* sai ensi-iltansa 3. syyskuuta 2025 SF Studiosin levittämänä.

## Lähteet

## Aiheesta muualla
* *Elämä on juhla* -elokuvan traileri Youtubessa.
Dave Taylor (laulaja-pianisti)

**Dave Taylor** (1957 Nottingham, Iso-Britannia – 1. toukokuuta 2016 Angeles City, Filippiinit) oli englantilaissyhtyinen Suomessakin vaikuttanut laulaja-pianisti.

Taylor ryhtyi päätoimiseksi muusikoksi 17-vuotiaana ja kiersi The Hellraisers -yhtyeensä kanssa Eurooppaa ja Skandinaviaa. 1970-luvun loppupuolella ja 1980-luvun alussa hän asui Suomessa mutta muutti pois työlupahankaluuksien takia.

Suomessa Taylor perusti Dave Taylor*’* s Rockin*’*  88*’*s -yhtyeen. Se äänitti Pokolle Mikko Alatalon tuottaman singlen vuonna 1978, mutta kappaleet julkaistiin kuitenkin vain *Pokorock 1979* -albumilla. Taylor levytti Vexi Salmen Levytuottajat-yhtiölle *Rockin’ in the same ol’way* -albumin vuonna 1979 sekä singlejä ja EP:n. Lisäksi hän oli mukana saman yhtiön tuottamalla Osuuspankin nuorille ilmaiseksi jakamalla NOP-Rock: King Of Rock’ n Roll -kasetilla, jolla kappaleiden välissä kuultiin pankin nuorisolle suuntaamia mainoksia. Kasetteja jaettiin 100 000 kappaletta. Dave Taylor Band esiintyi *Suosikki*-lehden Rock-kuningas 1979 -konsertissa, ja Taylor oli kilpailun tuomaristossa. Taylor oli myös *Suosikin* Twistin SM-kilpailut -kiertuebändin johtajana vuosina 1979 ja 1980. Vielä 1981 ilmestyi Heliander-levymerkillä *Countrybilly*-albumi. 

Suomesta lähdettyään Taylor esiintyi Euroopassa, Yhdysvalloissa, Neuvostoliitossa ja Venäjällä sekä Ison-Britannian sotilastukikohdissa Aasiassa. Vuodesta 2008 kuolemaansa asti Taylor asui Filippiineillä, missä hän piti musiikkiravintolaa.  

## Lähteet

## Aiheesta muualla
Dave Taylorin youtube-kanava Rockin Dave  (sisältää muun muassa Tavastia-esiintymisen 40-minuuttisen tallenteen vuodelta 1980).
Gårdskär

**Gårdskär** on taajama Älvkarlebyn kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 362 asukasta.

## Lähteet

## Aiheesta muualla
Vidsel

**Vidsel** on taajama Älvsbynin kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 389 asukasta vuoden 2023 lopussa.

## Lähteet
Graçanica

**Graçanica** (, ) on kaupunki ja kunta Kosovossa. Se sijaitsee Pristinan piirissä. Vuoden 2024 väestönlaskennassa Graçanican kunnan väkiluku oli 18&nbsp;486. Kunnassa asuu noin yhtä paljon albaaneja ja serbejä. Vuoden 2011 väestönlaskennassa kunta oli vielä selvästi serbienemmistöinen.

## Väestö
Vuoden 2024 väestönlaskennan mukaan Graçanicassa asui 18&nbsp;486 ihmistä, joista 8&nbsp;623 oli albaaneja, 8&nbsp;560 serbejä, 909 romaneita, 133 Aškaaleita, 94 turkkilaisia, 52 goraneita, 25 bosniakkeja ja 6 egyptiläisiä. 76 asukasta kuului muihin etnisiin ryhmiin ja 8 ei ilmoittanut etnisyyttään.

## Huomautukset

## Lähteet
Marko Paavilainen

**Marko Paavilainen** (s. 1964) on suomalainen historioitsija ja tietokirjailija. Hän on erikoistunut talous- ja yhteiskuntahistoriaan ja julkaissut useita teoksia, jotka käsittelevät suomalaista liike-elämää, politiikkaa ja kansallista identiteettiä erityisesti 1900-luvun alun Suomessa.

## Ura
Paavilainen väitteli valtiotieteiden tohtoriksi Helsingin yliopistosta. Hänen vuonna 2005 valmistunut väitöskirjansa *Kun pääomilla oli mieli ja kieli: suomalaiskansallinen kielinationalismi ja uusi kauppiaskunta maakaupan vapauttamisesta 1920-luvun alkuun* käsittelee suomenkielisen kauppiaskunnan nousua, kansallista identiteettiä ja talouspolitiikkaa Suomen itsenäisyyden alkuvuosikymmeninä.

Paavilaisen tutkimus tarkastelee usein liike-elämän historiaa laajemmasta yhteiskunnallisesta ja poliittisesta näkökulmasta. Hän pyrkii irrottautumaan perinteisestä liiketoimintahistorian lähestymistavasta ja korostaa kaupankäynnin sidoksia yhteiskunnalliseen muutokseen, nationalismiin ja modernisaatioon. Väitöskirjassaan hän kuvaa, kuinka suomenkielinen porvaristo nousi taloudellisesti ja poliittisesti merkittäväksi ryhmäksi, ja kuinka tämä ryhmä vaikutti kansalliseen keskusteluun ja talousjärjestelmään.

## Teokset
* *Aina valmiina – [[Partio Suomessa|Partioliike Suomessa]] 1910–2010* (2010)
* *Vahteriston mylläri – perheyrittäjä ja talousvaikuttaja [[L. J. Jouhki]]* (2011)
* *Yhteisvoimin yhteiseksi hyväksi* (2013)
* ''Murhatut veljet: Valter, William ja Ivar Thomén elämä ja kuolema'' (Siltala 2016)
* *[[Algol (yritys)|Algol]]: kansainvälisen kauppiaan viisi kvartaalia 1894–2019* (2019)
* *Yhteistyötä ja yhteentörmäyksiä – viisikymmentä vuotta edunvalvontaa ulkoministeriössä* (2020)
* *Kata – metsäneuvos ja järjestövaikuttaja [[Kata Jouhki]]* (2021)
* *Suomalaisen elämänmuodon puolustaja: [[Matti Virkkunen]] yhteiskunnallisena vaikuttajana* (2024)

## Lähteet
Sten Wickbom

**Sten Wickbom** (14. maaliskuuta 1931 – 26. joulukuuta 2015) oli ruotsalainen sosiaalidemokraattinen poliitikko. Hän toimi Ruotsin oikeusministerinä vuosina 1983–1987 ja Kronobergin läänin maaherrana 1988–1995. Hän erosi oikeusministerin paikalta, kun vakooja Stig Bergling karkasi vankilasta.

Wickbom oli kotoisin Växjöstä. Hän kuoli joulukuussa 2015 pitkäaikaiseen sairauteen 84-vuotiaana.
## Lähteet
Ove Rainer

**Ove Rainer** (1925–1987) oli ruotsalainen juristi, virkamies ja sosiaalidemokraattinen poliitikko. Hän toimi Ruotsin oikeusministerinä vuosina 1982–1983. Tätä ennen hän oli toiminut postilaitoksen pääjohtajana vuodesta 1973. Rainer oli myös Ruotsin jääkiekkoliiton puheenjohtaja 1973–1978.
## Lähteet

## Aiheesta muualla
Aristeus

**Aristeus** () voi viitata seuraaviin:

* Aristeus (tai Aristeas) Korinttilainen (toimi 432 eaa.), sotilas, joka taisteli Poteidaian taistelussa; tunnetuin samannimisistä
* Aristeus Korinttilainen (toimi 436 eaa.), sotilas
* Aristeus Spartalainen (toimi 423 eaa.), sotilas
* Aristeus Argoslainen, Olympian kisojen voittaja

* *[[Aristeus (suku)|Aristeus]]*, äyriäissuku
* 2135 Aristaeus, asteroidi.
Demokles

**Demokles** (, ) tai **Damokles** (, ) voi viitata seuraaviin:

* Demokles Ateenalainen (300/200-luku eaa.), puhuja
* Demokles Figaleialainen, historioitsija
* Demokles Kaunis (300/200-luku eaa.), Demetrios Poliorketeen rakastama

* Damokles (300-luku eaa.), Dionysios nuoremman ystävä
* 5335 Damocles, pikkuplaneetta
Filinos

**Filinos** (, ) voi viitata seuraaviin antiikin kreikkalaisiin henkilöihin:

* Filinos Akragaslainen (200/100-luku eaa.), historioitsija
* Filinos Ateenalainen (300-luku eaa.), puhuja
* Filinos Koslainen (200-luku eaa.), lääkäri, empiirisen koulukunnan perustaja
Filonikos

**Filonikos** (, ) voi viitata seuraaviin:

* Filonikos, kreikkalainen grammaatikko

* Gaius Cornelius Philonicus, roomalainen hopeantyöstäjä
* Marcus Canuleius Philonicus, roomalainen taiteilija
* *[[Philonicus (suku)|Philonicus]]*, kärpässuku
Kallias (Kalliadeen poika)

**Kallias** (, ; n. 470–432 eaa.) oli antiikin kreikkalainen valtiomies ja sotapäällikkö, joka oli kotoisin Ateenasta.

Kallis oli Kalliadeen poika ja oletettavasti syntyisin Ateenan kaupunkivaltioon kuuluneesta Attikan Aiksonen demoksesta. Hänen oletetaan olleen sama Kallias, joka mainitaan Zenon Elealaisen oppilaana. Kalliaan kerrotaan maksaneen opetuksesta 100 minaa ja saaneen siitä huomattavaa hyötyä, niin että hänestä tuli ”viisas ja arvostettu mies” ().

Politiikassa Kallias tunnetaan kahdesta piirtokirjoituksena säilyneestä säädöksestä, niin kutsutuista Kalliaan säädöksistä, jotka tähtäsivät Ateenan asettamiseen sotavalmiuteen, sekä liittolaissopimusten ehdottamisesta Sisilian Leontinoin ja Suur-Kreikan Rhegionin kanssa.

Kallias nimitettiin yhdessä neljän muun kanssa Ateenan toisen sotajoukon komentajaksi, kun se lähetettiin Perdikkas II:sta ja kapinoineita khalkidikelaisia vastaan vuonna 432 eaa. Hän sai surmansa tuon vuoden syksyllä käydyssä Poteidaian taistelussa Aristeuksen johtamia joukkoja vastaan.

## Lähteet
Aristogeiton (puhuja)

**Aristogeiton** (; 300-luku eaa.) oli antiikin kreikkalainen valtiomies ja puhuja, joka oli kotoisin Ateenasta.

Aristogeiton oli Demostheneen sekä Deinarkhoksen vastustaja. Hänen isänsä Skydimos kuoli vankilassa, koska oli valtion velallinen eikä kyennyt maksamaan velkaansa. Aristogeiton peri tämän velan ja joutui itsekin vankilaan joksikin aikaa. Häntä kutsutaan antiikin ajan lähteissä demagogiksi ja sykofantiksi, ja hänen puhetaidostaan sanotaan, että se oli karkeaotteista ja kiihkeää.

Aristogeiton sai röyhkeytensä vuoksi liikanimen ”koira”. Demosthenes ja muut syyttivät häntä usein, ja hän puolustautui useilla puheilla, jotka ovat kaikki kadonneet. Säilyneitä syytöspuheita ovat Demostheneen ''Aristogeitonia vastaan I'' ja ''II'' ja Deinarkhoksen *[[Aristogeitonia vastaan (Deinarkhos)|Aristogeitonia vastaan]]*. *[[Suda]]* ja Eudokia Makrembolitissa mainitsevat seitsemän Aristogeitonin omaa puhetta, ja Athenaios mainitsee kahdeksannen, joka oli suunnattu hetaira Fryneä vastaan.

Aristogeiton kuoli vankilassa.

## Lähteet
Kleofon (tragediakirjailija)

**Kleofon** (, ; 400/300-luku eaa.) oli antiikin kreikkalainen tragediakirjailija, joka oli kotoisin Ateenasta. Hänet mainitsevat Aristoteles ja *[[Suda]]*.

## Teokset

*Sudan* mukaan Kleofon kirjoitti seuraavat tragediat:

* *Akhilleus* (; lat. *Achilles*)
* *Aktaion* (; *Actaeon*)
* *Amfiaraos* (; *Amphiaraus*)
* *Bakkhantit* (; *Bacchae*)
* *Deksamenos* (; *Dexamenus*)
* *Erigone* ()
* *Leukippos* (; *Leucippus*)
* *Persis* ()
* *Telefos* (; *Telephus*)
* *Thyestes* ()

## Lähteet
Leptines

**Leptines** () voi viitata seuraaviin antiikin kreikkalaisiin henkilöihin:

* Leptines Ateenalainen (toimi 355 eaa.), puhuja
* Leptines Laodikeialainen (toimi 162 eaa.), Gnaeus Octaviuksen murhaaja
* Leptines Syrakusalainen (toimi 397–383 eaa.), Dionysios I:n veli ja sotapäällikkö
* Leptines Syrakusalainen (toimi 351–342 eaa.), sotapäällikkö
* Leptines (toimi 307 eaa.), Agathokleen sotapäällikkö
Ikonoskooppi

**Ikonoskooppi** oli ensimmäinen käyttökelpoinen elektroninen televisiokameraputki, joka mahdollisti liikkuvan kuvan tallentamisen ilman mekaanisia osia. Se oli merkittävä askel kohti modernia televisiota ja sitä käytettiin laajasti 1930- ja 1940-luvuilla ennen kehittyneempien teknologioiden yleistymistä.

## Kehitys
Ikonoskoopin kehitti venäläissyntyinen yhdysvaltalainen keksijä Vladimir Zworykin, joka haki patenttia laitteelle vuonna 1923 työskennellessään Westinghouse Electric -yhtiössä. Ensimmäinen toimiva malli esiteltiin vuonna 1933, ja se otettiin käyttöön osana RCA:n televisiolähetystekniikkaa.

## Katso myös
* Kuvaputki
* Image orthicon
* Vidicon
* Televisiohistoria

## Lähteet
Kateřina Tučková

**Kateřina Tučková** (s. 31. lokakuuta 1980, Brno) on tšekkiläinen kirjailija, taidehistorioitsija ja nykytaiteen kuraattori. Vuosina 2015–2018 hän toimi Meeting Brno -festivaalin ohjelmajohtajana.

Tučková on tunnettu historiallisista romaaneistaan, joissa hän tuo esiin Tšekin lähihistorian vaiettuja ja unohdettuja aiheita erityisesti naisten näkökulmasta. Tučkován kansainvälisesti tunnetuin romaanin *Žitkovské bohyně* (suom. *Viimeiset jumalattaret*, Kairaamo 2025) kertoo Määrissä, Karpaattien juurella asuvista kansanparantajanaisista ja heidän kohtaamastaan vainosta. Romaani sai suuren suosion sekä lukijoiden että kriitikoiden keskuudessa, ja se on käännetty jo 21 kielelle.

## Suomennetut teokset

* *Viimeiset jumalattaret* (Žítkovské bohyně, 2012). Suomentanut Susanna Räty. Kairaamo 2025. 

## Romaanit

* *Vyhnání Gerty Schnirch*, Host, Brno, 2009.
* *Žítkovské bohyně*, Host, Brno, 2012.
* *Bilá voda*, Host, Brno, 2022. 

## Näytelmät

* *Vitka*, 2018. Näytelmän kantaesitys oli 23.2.2018 teatterissa Husa na provázku. Näytelmä oli Kriitikoiden palkinto -ehdokkaana Vuoden tuotannoksi.

## Palkinnot

* 2012 – Josef Škvorecký -kirjallisuuspalkinto
* 2013 – Magnesia Litera -kirjallisuuspalkinto
* 2017 – Ihmisoikeuspalkinto, myöntänyt The Institute for the Study of Totalitarian Regimes
* 2018 – Premio Libro d’Europa, Salerno, Italia
* 2022 – Tšekin tasavallan kirjallisuuden valtionpalkinto

## Lähteet
Dei Filius

**Dei Filius** on yksi ensimmäisen Vatikaanin kirkolliskokouksen keskeisistä dogmaattisista asiakirjoista, joka julkaistiin vuosina 1869–1870. 

Dei Filius käsittelee katolisen uskon ja järjen välistä suhdetta sekä niiden merkitystä uskonnon ymmärtämisessä. Asiakirja vastasi aikakauden kasvavaan rationalismiin, liberalismiin ja materialismiin, jotka kyseenalaistivat perinteisiä uskonnollisia näkemyksiä. Dei Filius korostaa, että usko ja järki eivät ole ristiriidassa, vaan täydentävät toisiaan. Se selittää, miten ihminen voi järjen avulla ymmärtää Jumalan olemassaolon ja miten usko täydentää järjen rajallisuutta. Tämä opetus oli keskeinen kirkon vastaus aikansa filosofisiin ja tieteellisiin haasteisiin, ja se vahvisti katolisen kirkon oppiperustan.

## Katso myös
**[[Fides et ratio]]*
**[[Lumen fidei]]*

## Lähteet

## Aiheesta muualla
*Dei Filius
Kenwood Limited

**Kenwood Limited** on brittiläinen keittiökoneita valmistava yritys. Se valmistaa esimerkiksi monitoimikoneita, yleiskoneita, sähkövatkaimia, sauvasekoittimia ja erilaisia leikkureita sekä niiden osia. Keittiökoneiden valmistuksessa pyritään kestävään kehitykseen.

## Lähteet
Calf of Man

**Calf of Man** (, ) on saari Mansaaren etelärannikolla. Saari on nykyisin asumaton luonnonsuojelualue, joka tunnetaan erityisesti lintualueena.

## Maantiede

Calf of Man sijaitsee Irlanninmerellä Mansaaren Meayllin niemimaan lounaisrannikolla. Mansaarta ja Calf of Mania erottaa kapea Calf Sound, joka tunnetaan voimakkaista vuorovesivirtauksista. Saaren rannikolla on jyrkkiä kallioita. Pinta-alaa Calf of Manilla on noin 600 eekkeriä, eli noin 2,4&nbsp;km². 

Saarella pesii noin 33 eri lintulajia, joiden lisäksi se on muuttolintujen reitillä. Joitakin saarella pesiviä lajeja ovat pikkuliitäjä, kajavat, ruokki ja karimetso. Muuten usein havaittuja lajeja ovat esimerkiksi muuttohaukka, sinisuohaukka, alppivarikset ja korppi. Saarella esiintyy rottia, joita on pyritty hävittämään lintukantojen suojelemiseksi. Saarelle on pyritty houkuttelemaan pesiviä lunneja ja lintujen lisäksi saarilla lisääntyy hylkeitä.

## Historia

Calf of Manilla on ollut ajoittaista asutusta. Saarelta on löytynyt merkkejä esihistoriallisesta asutuksesta, kuten piikivityökaluja. Noin 1&nbsp;000 vuotta sitten saarella oli munkkeja, erakkoja, sekä heidän rakentamansa *[[keeill]]* eli manksilainen kappeli. Myöhemmin saarella on asunut esimerkiksi lainsuojattomia, lammaspaimenia ja majakanvartijoita. Varhaiset kristityt asukkaat jättivät jälkeensä hautoja ja vuosina 1651–1713 saarella sijaitsi puolustusasemia, kuten tykkiasema Burroossa. Vuonna 1818 saarelle rakennettiin kaksi majakkaa, sekä uudempi vuoteen 1968 saakka toiminut majakka. Saarella on ollut myös useita eri omistajia. Englantilaisen krijailija Charles Dickensin poika Francis Jeffrey Dickens omisti saaren vuoteen 1939, jolloin hän lahjoitti sen National Trust-järjestölle luonnonsuojelualueena. Nykyisin saarta hallinnoi Manx Museum & National Trust eli MMNT.

Saaren ainut asuinkelpoinen rakennus on 1870-luvulla rakennettu maatalo ja nykyinen "Bird Observatory", jolla on järjestetty majoitusta esimerkiksi matkailijoille. Matkailijoiden ohella saarella oleskelee muutmia luontotarkkailijoita ja hekin yleensä vain maaliskuun ja marraskuun välillä. Muuten saari on kokonaan asumaton.

## Lähteet